b'\n_START_ARTICLE_\nTrdnjavska cerkev v Prejmerju\n_START_SECTION_\nOzadje in cerkev\n_START_PARAGRAPH_\nOkoli leta 1211 je ogrski kralj Andrej II. dovolil vitezom, da se nastanijo okoli Prejmerja, kjer so leta 1218 v gotskem slogu za\xc4\x8deli graditi cerkev. Ima tloris gr\xc5\xa1kega kri\xc5\xbea, edina v Transilvaniji, nekaj so jih na\xc5\xa1li v cerkvah v severovzhodni Nem\xc4\x8diji.  Po izgonu leta 1225 so cistercijanci, ki so jo prevzeli leta 1240, cerkev dokon\xc4\x8dali. _NEWLINE_Oltarni triptih, najstarej\xc5\xa1i v regiji, je iz okoli leta 1450; glavna plo\xc5\xa1\xc4\x8da je spojena s stranskimi plo\xc5\xa1\xc4\x8dami, obarvanimi na obeh straneh, na dveh ravneh. Celoten del prikazuje prizore Kristusovega trpljenja. Kri\xc5\xbeanje je osrednji motiv, \xc5\xa1tirikrat ve\xc4\x8dji od drugih plo\xc5\xa1\xc4\x8d, ve\xc4\x8d kot polovica te plo\xc5\xa1\xc4\x8de je pozla\xc4\x8dena. Na sprednjih stranskih plo\xc5\xa1\xc4\x8dah so prikazani Umivanje nog, Zadnja ve\xc4\x8derja, Bi\xc4\x8danje Kristusa in Sodba Jezusu; na zadnjem delu so \xc5\xbdalujo\xc4\x8de \xc5\xbeenske, Polaganje v grob, Vstajenje in Prina\xc5\xa1alke mire. Figure so preproste in skr\xc4\x8dene na bistveno, njihovo gibanje je omejeno ali celo togo, njihova obla\xc4\x8dila neukro\xc4\x8dena. Ozadja so povr\xc5\xa1na, notranjost pa ka\xc5\xbee le malo pozornosti na geometrijsko perspektivo. Barve so \xc5\xbeivahne, rde\xc4\x8de, ki jim dajejo poseben sij z ozadjem.  Umetnik je neznan, vendar je bil domnevno usposobljen v dunajski \xc5\xa1oli. Zvonik je bil zgrajen nad sredi\xc5\xa1\xc4\x8dem cerkve leta 1461. Oblika gr\xc5\xa1kega kri\xc5\xbea je bila spremenjena med letoma 1512 in 1515: dodali so dve stranski ladji neenakih velikosti, medtem ko je bila glavna raz\xc5\xa1irjena. Notranjost je preprosta in nima sledi fresk, slike iz 19. stoletja pa so bile odstranjene med obnavljanjem.\n_START_SECTION_\nUtrjevanje in prepoznanje\n_START_PARAGRAPH_\nKo so osmanske sile ali drugi osvajalci premagali prelaz Buz\xc4\x83u, je bilo prvo mesto, na katero so naleteli, Prejmer, zato je bila vas med 13. in 17. stoletjem uni\xc4\x8dena ve\xc4\x8d kot 50-krat, medtem ko je bila cerkev le redko zajeta. Zaradi tega strate\xc5\xa1kega polo\xc5\xbeaja je bila cerkev v 15. in 16. stoletju mo\xc4\x8dno utrjena. Ko je Sigismund Luksembur\xc5\xa1ki zgradil obrambne sisteme v Burzenlandu, so bili zgrajeni visoki, mo\xc4\x8dni zidovi in obkro\xc5\xbeeni z vodo napolnjenim obrambnim jarkom. Zdi se, da je podzemni predor povezal cerkev z zunanjostjo. Kro\xc5\xbeno obzidje je debelo do 5 m in dosega skoraj 12 m vi\xc5\xa1ine. Obkro\xc5\xbeajo cerkev, medtem ko drugo in manj\xc5\xa1e obzidje stoji na obokanem prehodu na vhodnih vratih. Drugi obrambni elementi so stolpi (pet jih je) in prsobran. Na notranji strani zidov so \xc5\xa1tiri nadstropja s sobami in prostorom za shranjevanje, za\xc5\xa1\xc4\x8ditena s prsobranom. Ve\xc4\x8d kot 270 sob je lahko ob napadu zagotovilo zato\xc4\x8di\xc5\xa1\xc4\x8de pribli\xc5\xbeno 1600 va\xc5\xa1\xc4\x8danom. Vstop v kompleks je izdelan skozi 30 m dolg predor, za\xc5\xa1\xc4\x8diten z (dvi\xc5\xbena vrata|dvi\xc5\xbenimi vrati]] z lesenimi re\xc5\xa1etkami, okrepljenimi z \xc5\xbeelezom in mo\xc4\x8dnimi hrastovi vrati. Desno od vhoda stoji velik barbakan._NEWLINE_Bila je pogosto po\xc5\xa1kodovana ali spremenjena, v 18. stoletju tudi raz\xc5\xa1irjena in prilagojena, med letoma 1960 in 1970 pa je bila obnovljena v prvotni obliki. Zdaj je tu muzej, obiskovalci lahko vidijo nekaj sob v obzidju, hodijo po \xc5\xa1tevilnih stopnicah in hodnikih ob obzidju in ob prsobranih na zunanji strani. Leta 1999 je bila skupaj s petimi drugimi dodana na seznam Unescove svetovne dedi\xc5\xa1\xc4\x8dine k \xc5\xbee vpisani trdnjavski cerkvi v Biertanu pod naslovom vasi s trdnjavskimi cerkvami v Transilvaniji . Poleg tega je cerkev navedena kot zgodovinski spomenik romunskega ministrstva za kulturo in verske zadeve, v nadaljevanju pa so navedeni tudi: notranje obzidje in sobe, zunanje obzidje, barbakan, prsobran in obokana galerija.'